Miks on nii, et mõni inimene teeb hingest ja väga suure huviga tööd, mille eest talle üldse raha ei maksta? Või mõni inimene on töökohal vaikne hiireke ja üsna märkamatute tulemustega, kuid pärast tööd huviringis aktivist ja initsiaator? Kõigis inimestes on olemas energia, sära ja tegutsemislust aga väga tihti ei avaldu see igapäevatöös? Ettekande eesmärk on analüüsida, miks mõned tööd ja tegevused on tegija jaoks tähenduslikud ja nad pühenduvad  neisse täielikult. Samuti otsitakse võimalusi, kuidas saaks ettevõttes töö tähendust töötajale selgitada ja kasvatada.